Nkandla-verslag “byna afgehandel”Nkandla Die Opbenbare Beskermer se verslag oor Nkandla is 95% gereed, het sy Donderdag gesê. “Ek is jammer om te sê dat die verslag nog nie afgehandel is nie. Sommige dinge moes uitgeklaar word,” het Thuli Madonsela aan verslaggewers in Pretoria gesê. Sy ondersoek of belastingbetalers se geld misbruik is vir sekuriteitsopgradering by pres. Jacob Zuma se huis in Nkandla, KwaZulu-Natal. Thulas Nxesi, minister van openbare werke, het in Januarie gesê die regering het R206 miljoen aan opgraderings en konsultante spandeer. ŉ Verslag oor die saak, wat deur ŉ presidensiële taakspan opgestel is, is vroeër as vertroulik geklassifiseer. Madonsela sê sy sal oorweeg of die inhoud van haar eie verslag bekend gemaak gaan word in die lig daarvan dat sy vertroulike inligting ontvang het.